ભારત અને ચીન વચ્ચે ડોકલામ સીમા વિવાદ બાદ ચીન તરફથી સતત યુદ્ધની ધમકીઓ મળી રહી છે. આ વચ્ચે ચીનના સરકારી સમાચાર પત્રક ગ્લોબલ ટાઈમ્સના રિપોર્ટમાં દાવો કરવામાં આવ્યો છે કે ચીને યુદ્ધની તૈયારીઓ માટે બ્લડ ડોનેશન કેમ્પ કરીને બ્લડ એકઠું કરવાનું શરૂ કરી દીધું છે. જણાવવામાં આવી રહ્યું છે કે અનેક પ્રાંતોમાં હોસ્પિટલમાં બ્લડના ઉપયોગને નિયંત્રિત કરી રહ્યા છે. ગ્લોબલ ટાઈમ્સનું માનીએ તો પીપલ્સ લિબરેશન આર્મી દ્વારા બ્લડ બેંકોને અન્ય જગ્યાએ ટ્રાન્સફર કરવામાં આવી રહી છે. સાથે સ્થાનિક સરકારની જરૂરિયાતને પૂર્ણ કરવા માટે બ્લડ ડોનેશન કેમ્પનું આયોજન કરી રહી છે. ગ્લોબલ ટાઈમ્સના સૂત્રોનું માનીએ તો બ્લડ સ્ટોક ચ્યોચાયકો પ્રાંતમાં ભૂકંપ પહેલા 8 ઓગસ્ટે ટ્રાન્સફર કરવામાં આવ્યું હતું. જેને બાદમાં તિબ્બત ટ્રાંસફર કરવામાં આવ્યું હોવાનું માનવામાં આવી રહ્યું છે. તો બીજી બાજુ ચાઈનીઝ એકેડમી ઓફ સોશિયલ સાઈન્સના નેશનલ ઈન્સ્ટીટયુટ ઓફ ઈન્ટરનેશનલ સ્ટ્રેટિજીના ડિરેક્ટરના હવાલેથી કહેવામાં આવ્યું છે કે હવે ભારત ભલે ડોકલામથી પાછું હટી જાય. તો પણ ચીન આ મામલે શાંત નહીં બેસે. તેમનું માનવું છે કે ભારતનું ડોકલામથી પાછું હટવું હવે આ સમસ્યાનું નિરાકરણ નથી. ગ્લોબલ ટાઈમ્સના રિપોર્ટમાં એવું પણ કહેવાયું છે કે ભારતને તેના વ્યવહાર બદલ પરિણામ ભોગવવું પડશે.